คนกันเอง
ต้องถือว่าพระศุกร์เข้า พระเสาร์แทรก สำหรับ เดอะโต้งกิตติรัตน์ ณ ระนอง รองนายกรัฐมนตรีและ รมว.คลัง เจ้าของวาทะดังแห่งปี &#8220;โกหกสีขาว&#8221;
3 ก.ย. 2555

ต้องถือว่าพระศุกร์เข้า พระเสาร์แทรก สำหรับ เดอะโต้งกิตติรัตน์ ณ ระนอง รองนายกรัฐมนตรีและ รมว.คลัง เจ้าของวาทะดังแห่งปี “โกหกสีขาว”
ไหนจะโดนผู้ใหญ่ในบ้านเมืองหลายต่อหลายคนออกมาต่อว่าถึงพฤติกรรมแห่งคำพูด
ยั้งจะมาโดนทีมที่ปรึกษาที่เคยนั่งขบคิดหารือกันในทางนโยบายมานานนับปี ที่ตึกแดง ทำเนียบรัฐบาลถล่มยับ
จนลือกันทั้งทำเนียบรัฐบาลว่าบรรดาที่ปรึกษาที่นายกรัฐมนตรีใช้งานในการเดินนโยบายไล่ตั้งแต่ พันศักดิ์ วิญญรัตน์ นพ.พรหมินทร์ เลิศสุริย์เดช ประเสริฐ บุญสัมพันธ์ ศุภวุฒิ สายเชื้อ ต่างพากันส่ายหน้า และเสนอ “นายใหญ่” ให้เปลี่ยนตัวโต้งกันเลยทีเดียว
ข้อหาหลักคือคำพูดของกิตติรัตน์ที่ระบุว่า รัฐบาลอนุญาตให้โกหกได้ ทำให้ภาพลักษณ์และความน่าเชื่อถือของรัฐบาล น.ส.ยิ่งลักษณ์ ชินวัตร ติดลบโดยทันที 
เจอเข้าไม้นี้โต้งต้องคิดหนัก
เจ็บนี้ยังไม่ทันหาย สำนักวิจัยเอแบคโพลล์ มหาวิทยาลัยอัสสัมชัญ เผยผลวิจัยเชิงสำรวจ ในหัวข้อ ความกังวลของสาธารณชนต่อการโกหกสีขาวของรัฐมนตรีคลัง ระบุว่า ประชาชน 83% ให้ลาออก
นพดล กรรณิกา ผู้ที่ทำหน้าที่ให้คำปรึกษาทางลับมาตลอด
ทำมั้ยทำไมถึงทำกับเดอะโต้งได้